VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2020 M. GRUODŽIO 11 D. ĮSAKYMO NR. 1K-367 „DĖL ORTOPEDIJOS TECHNINIŲ PRIEMONIŲ KOMPENSAVIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TIPINĖS SUTARTIES PATVIRTINIMO“ PAKEITIMO

2024 m. lapkričio 21 Nr. 1K-330

Vilnius

1. P a k e i č i u Ortopedijos techninių priemonių kompensavimo Privalomojo sveikatos draudimo fondo biudžeto lėšomis tipinę sutartį, patvirtintą Valstybinės ligonių kasos prie Sveikatos apsaugos ministerijos direktoriaus 2020 m. gruodžio 11 d. įsakymu Nr. 1K-367 „Dėl Ortopedijos techninių priemonių kompensavimo Privalomojo sveikatos draudimo fondo biudžeto lėšomis tipinės sutarties patvirtinimo“:

1.1.	Pakeičiu 3.7 papunktį ir jį išdėstau taip:

„3.7.	Saugoti apdraustojo medicinos dokumentus kartu su apdraustojo užsakymo lapais. Įkelti į Ortopedijos ir medicinos priemonių IS dokumentų, patvirtinančių ortopedijos techninės priemonės koregavimą, remontą, keitimą ir garantinį aptarnavimą, kopijas.“

1.2. Pakeičiu 3.9.4.3 papunktį ir jį išdėstau taip:

„3.9.4.3. duomenis apie apdraustojo, kuriam anksčiau buvo nustatytas K0 mobilumo lygis, būklės atitiktį K1 mobilumo lygio kriterijams ir K1 mobilumo lygio nustatymą patvirtinančią tretinio lygio asmens sveikatos priežiūros paslaugas teikiančios asmens sveikatos priežiūros įstaigos (toliau – ASPĮ) gydytojų konsiliumo išvadą;“.

1.3. Pakeičiu 3.9.6 papunktį ir jį išdėstau taip:

„3.9.6. įvedant automatiniu būdu tvirtinamų ortopedijos techninių priemonių užsakymų duomenis į Ortopedijos ir medicinos priemonių IS, įkelti į Ortopedijos ir medicinos priemonių IS šių užsakymų lapų kopijas, elektroninio siuntimo nuorašo arba popierinio siuntimo kopijas, dokumento, pagrindžiančio priemokos dėl dalinės kompensacijos sumokėjimą, kopijas.“

1.4. Papildau 3.9.61 papunkčiu:

„3.9.61. įvedant pagal užsakymą individualiai gaminamos ortopedinės avalynės ir batų įdėklų užsakymų duomenis į Ortopedijos ir medicinos priemonių IS, įkelti 3D pėdos skenavimo vaizdą.“

1.5. Papildau 3.25.4 papunkčiu:

„3.25.4. įdarbinamus naujus ar atleidžiamus ortopedus technologus.“

1.6. Papildau 5.21 papunkčiu:

„5.21. Galūnių protezų užsakymas gali būti vykdomas tik tuomet, kai yra patvirtinta galūnės protezo detalių komplektacija Ortopedijos ir medicinos priemonių IS. Užsakymo patvirtinimas tik nurodo, kad į Ortopedijos ir medicinos priemonių IS buvo įvesti visi reikiami užsakymo duomenys.“

1.7. Pakeičiu 5.8 papunktį ir jį išdėstau taip:

„5.8.	Laisvos formos apskaitos dokumentas turi atitikti Lietuvos Respublikos finansinės apskaitos įstatymo 7 straipsnyje nustatytus reikalavimus.“

1.8. Pakeičiu 8.7 papunktį ir jį išdėstau taip:

„8.7. Sutartis laikoma sudaryta Sutarties šalims ją pasirašius kvalifikuotais elektroniniais parašais.“

2. S k e l b i u šį įsakymą Teisės aktų registre.

Direktorius	Gytis Bendorius